સુરતમાં પ્રધાનમંત્રી મોદીના રોડ શો માટેની ભવ્ય તૈયારીઓ કરવામાં આવી છે. આખા શહેરની દુલ્હનની જેમ સજાવટ કરવામાં આવી છે. સુરતના એરપોર્ટથી લઇને સર્કિટ હાઉસ સુધી રસ્તાની બંને બાજુ જોરદાર રોશની કરવામાં આવી છે. હજારોની સંખ્યામાં મોદીના પોસ્ટર, બેનર અને હોર્ડિંગ લગાવવામાં આવ્યા છે. કેટલીક જગ્યાએ ભારે કટઆઉટ લગાવવામાં આવ્યા છે. રોડ શો ના રસ્તામાં દરેક જગ્યાએ રંગબેરંગી રંગોળી પણ બનાવવામાં આવી છે. એની સાથે જ સ્વચ્છ ભારત અભિયાન અને કેન્દ્ર સરકારની કેટલીક યોજનાઓથી જોડાયેલી ઝાંખીઓ પણ બનાવવામાં આવી છે.